Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Kuus piiripolitsei ja Kaitseväe eriüksuslast
sai eri raskusega vigastusi eri terrorivastastel operatsioonidel
Läänekaldal Judea ja Samaaria aladel.
Iisraeli peaminister Benjamin Netanyahu kinnitas,
et Iisrael nõuab Iraanilt aru
terroritegevuse äsjase hoogustumise eest Läänekaldal.
USA olevat tulistanud alla Türgi ründedrooni ajal,
mil Ankara teostab õhuoperatsiooni PKK terroristide vastu
kättemaksuks selle nädala enesetapupommitamise eest.
Öösel puhkesid vihased kokkupõrked Läänekaldal Judea ja Samaaria aladel
terroritõrje- ja julgeolekuoperatsioonide käigus.
Nablus’e linna lähedal ründasid sajad palestiinlased
Iisraeli Kaitseväe sõdureid, kes turvasid juudi usklike rännakut
Joosepi hauale, mis asub selle palestiinlaste linna lähedal.
Mässajad pildusid isetehtud lõhkeseadmeid, Molotovi kokteile
ja kive Iisraeli sõdurite pihta,
kes vastasid mässuohjevahenditega.
Palestiina võitlejad tulistasid ka sõitvaist autodest
rändureid turvavaid Iisraeli sõdureid.
Sõdurid vastasid tulega, misjärel ’tuvastati tabamusi’.
Selle vägivaldse vahejuhtumi järel kinnitas Kaitseväe esindus TV7le,
et üks kaitseväelane sai kergelt viga tema pihta visatud lõhkekehast.
Ta viidi haiglasse edasiseks raviks.
Seevastu Palestiina Punase Poolkuu teatel
sai 70 palestiina mässajat kannatada pisargaasi sissehingamisest.
Balata pagulaslaagris tegid Kaitseväe eriüksused
koos piiripolitsei ja Julgeolekuameti eriüksusega terrorivastaseid reide,
mille käigus avastati ja hävitati ruum,
mida terroristid kasutasid komando- ja juhtimispunktina.
Täna õhtul tegi Haruv’i luureüksus koostöös Duhifat’i brigaadi,
piiripolitsei ja Yahalom’i insenerieriväega
diviisi operatsiooni Balata pagulaslaagris.
Operatsiooni käigus avastati terroristide komandopunkt,
kust leiti mitmeid relvi
ja vahistati kahtlusalune, kes kavatses rünnaku sooritada.
Seda kõike tehti Iisraeli riigi elanike ja kodanike rahu tagamiseks.
Samal ajal avasid kaks palestiina võitlejat Shufa küla lähistel tule
tsiviilsõiduki pihta.
Piirkonnas tegutsev Golani luurerühm
tuvastas tulistajad ja alustas kohe tagaajamist,
mille käigus õnnestus need kaks terroristi kõrvaldada.
Seevastu Iisraeli elanike ja sõdurite hulgas vigastustest teateid ei tulnud.
Palestiina linnas Tulkarm sooritasid piiripolitsei YAMAS-üksuse eriväelased
operatsiooni terrorismis kahtlustatavate vastu.
Nad sattusid terroraku peale, mis avas tule Iisraeli väe pihta.
Tulevahetuses visati Iisraeli eriväelaste pihta granaat,
mis vigastas neist viit, sh kolme raskelt.
Terrorioperatsioonis koostöös Julgeolekuameti ja Kaitseväega
rünnati paraku ühes vahejuhtumis meie vägesid
isetehtud lõhkekehade ja tulirelvadega.
Viis eriväelast on haavatud, 2 raskelt, sh ühe seisund on ebastabiilne.
Üks sai keskmisi ja üks kergeid vigastusi.
Politseiülem Shabtai, kes väisas haavatud YAMASi eriväelasi,
tõotas veel, et Iisraeli julgeolekuaparaat jätkab visalt
terroristide väljajuurimist kõikjal, kus nad oma võika pea tõstavad.
Koos kogu julgeolekuaparaadiga teeme kõik, et nurjata kõik terroriteod.
Meil on praegugi palju hoiatusi.
Kaitsevägi, Julgeolekuamet ja politsei teevad kõik Iisraeli riigi kaitseks.
Tuleb rõhutada, et hoolimata vigastustest
lõpetasid piiripolitsei eriväelased oma ülesande edukalt,
vahistades tagaotsitavad.
Kõikide öiste terroritõrjereidide käigus
peeti kinni 10 terrorismis kahtlustatavat
ja konfiskeeriti suhteliselt suur kogus relvi.
Peaminister Benjamin Netanyahu tegi avalduse,
milles edastas parimad soovid kiireks paranemiseks piiripolitseinikele,
kes said haavata eileöises reidis Tulkarm’is.
Netanyahu rõhutas ka Jeruusalemma kõikumatut otsustavust, kinnitades,
et Kaitsevägi ja julgeolekujõud
jätkavad julgeid ja otsustavaid meetmeid,
et pühkida ära terroristide pesad Judeas ja Samaarias.
Iisraeli peaminister rõhutas ka, et Iisraeli nõuab Iraanilt otse aru
Judea ja Samaaria terrorilaine eest,
kuna too õhutab ja rahastab veretöid
Iisraeli kodanike vastu.
Põhja pool, Türgi, Süüria ja Iraagi suunal kasvavad kiiresti pinged.
Türgi julgeolekuaparaat korraldas terrorivastase operatsiooni
PKK ja sellega seotud kurdi võitlejate vastu
kättemaksuks avaliku enesetapurünnaku eest Ankara’s.
Terrorirünnak toimus Türgi pealinnas pühapäeval,
mil kaks lõhkeseadmega terroristi
ründasid riigi siseministeeriumi hoone sissekäiku.
Kui nad sõidukist väljusid, astuti neile kohe vastu tulirelvadega.
Sel ajal laskis üks terrorist, kelle küljes oli pommiseade, end õhku.
Teine sai kuuli pähe ja kahjutustati, enne kui ta jõudis end õhku lasta.
Pärast vahejuhtumi uurimist süüdistasid Türgi võimud
üleilmselt terroristlikuks kuulutatud rühmitust PKK - kurdi komparteid -
ja tõotasid kättemaksu, milles 90 terrorismis kahtlustatavat
vahistati juba esimese 24 tunni jooksul pärast rünnakut.
Jätkame otsustavalt võitlust, kuni viimane terrorist on kõrvaldatud
nii riigi sees kui väljas.
Me ei luba ühel terroriühingul
suunata poliitikat ja takistada meie riigi õnnist kulgu.
Tänahommikune rünnak, kus kaks nurjatut tehti kahjutuks
tänu meie julgeolekuüksuste õigeaegsele sekkumisele,
on terrorismi lõpukrambid.
Pahalased, kes ründasid meie kodanike rahu ja julgeolekut,
ei saavutanud ega saavutagi oma sihti.
Pärast Erdogan’i tõotust jätkata terroritõrjereide,
mis hõlmasid ühistegevust Türgi luure, politsei ja sõjaväe vahel,
teatas Türgi välisminister Hakan Fidan eile pressikonverentsil,
et Türgi käärib käised üles,
kui selgus, et Ankara rünnaku sooritanud terroristid
tulid Süüriast, kus nad välja õpetati.
Pärast viimast vahejuhtumit
on meie luure- ja julgeolekujõudude töö tulemusena saanud selgeks,
et need kaks terroristi tulid Süüriast ja et neid õpetati välja seal,
mistõttu tahan siin öelda,
et kogu PKKle ja YPGle kuuluv taristu, pealisehitised, energiarajatised,
eriti Iraagis ja Süürias,
on nüüdsest meie julgeoleku-, relva- ja luureüksuste õigustatud sihtmärgid.
Soovitan siin, et kõrvalised isikud
hoiaksid eemale PKK ja YPG ehitistest ja inimestest.
Meie relvajõudude vastus sellele terrorirünnakule
saab olema väga selge,
ja nad kahetsevad taas, et on midagi sellist teinud.
Pärast Fidan’i teadet hoogustas Türgi õhuvägi õhulööke
PKK ja YPG sihtmärkidele kogu Põhja-Süürias ja Loode-Iraagis.
Mõlemast piirkonnast hakkas tulvama teateid ohvritest.
Ent Türgi terroritõrjereidide keerukus võib tekitada arusaamatusi
Kirde-Süürias asuvate USA vägedega.
Tuli teade, et üks Türgi luuredroon Anka-S tulistati USA poolt alla,
kui see õhk-maa droon sisenes lennukeelutsooni
Süüria küla Tel Beydar lähedal.
Ehkki ei Türgi ega USA tahtnud kohe kinnitada allatulistamise teadet,
rõhutas USA välisministeerium, et pole veel saanud piisavalt teavet,
kinnitamaks Türgi väiteid.
Välisministeeriumi aseesindaja Vedant Patel toonitas ka
Biden’i valitsuse muret, et Türgi operatsioon võib tuua tsiviilohvreid.
USA toetab kindlalt meie NATO liitlast Türgit ja Türgi elanikke
ja nende võitlust PKK vastu, mis on USA poolt nimetatud terroriühinguks.
Meil pole aga piisavalt teavet nende konkreetsete väidete kinnituseks,
seega mul pole rohkem midagi öelda.
Tuleb märkida, et Türgi kaitseminister Yasar Guler
võõrustas oma Iraagi ametivenda Thabet al-Abbasi’t,
mille käigus kaks esikaitseametnikku arutasid võimalikke ühismeetmeid
terroritõrje ja piiri turvamise alal Loode-Iraagi operatsioonipiirkonnas.
Tänan vaatamast TV7 Iisraeli Uudiseid!
Rõhutaksin taas, et TV7 Iisraeli stuudio töö põhineb annetustel.
Kui meie saated on teile õnnistuseks
ja te tahate toetada TV7 Iisraeli Uudiste käigushoidmist,
võite teha annetuse meie kodulehelt www.tv7israelnews.com.
Palvetage ka rahu Jeruusalemmale, päästet Iisraelile
ja me tagakiusatud usuvendade-õdede eest üle ilma.
Olen Jonathan Hessen. Soovin õnnist õhtut ja häid pühi!
Kui Jumal lubab, näeme jälle homme samal ajal.
Tõlge: Sulev Kivastik